PolyAgent/wiki_georgian_en_parallel_20231101 huggingface dataset:
ეკატერინბურგის ხელთუქმნელი ხატის ტაძარი

ეკატერინბურგის ხელთუქმნელი ხატის ტაძარი — მართლმადიდებლური ტაძარი სვერდლოვსკის ოლქში, ქალაქ ეკატერინბურგში. ტაძარი შენდებოდა 1872-1876 წლებში.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს ეკატერინბურგის ეპარქიას. შედის ნოვო-ტიხვინის დედათა მონასტრის შემადგენლობაში.
ისტორია
1809 წლის 31 დეკემბერს ალექსანდრე I-ის ბრძანებით ეკატერინბურგის გარეუბანში ჩამოყალიბდა ნოვო-ტიხვინის მონასტერი, რომლის პირველი წინამძღვარიც გახდა ტატიანა მიტროფანოვა-კოსტრომინა (ცნობილი იყო სახელით ტაისია). სავანე მალევე გახდა მსხვილი მონასტერი - 1819 წელს იგი მოითვლიდა 135 მონაზონს. მონასტრის ტიპიკონი დაამტკიცეს 1822 წელს, სავანემ მიიღო პრივილეგია, რომ წინამძღვარი აერჩიათ თავიანნთი რიგებიდან. ეს მართლაც პრივილეგია იყო, რადგან ამ პერიოდში წინამძღვარი ზემოდან ინიშნებოდა. მონასტრის ზომებზე კარგად მოგვითხრობს 1819 წლის გეგმა, საიდანაც ჩანს, რომ მართკუთხა ნაკვეთზე განლაგებული იყო ხუთი კელია, სამეურნეო ნაგებობა და ასევე ორი ეკლესია. მონასტრის ტერიტორია იყოფოდა სამ ნაწილად: სამხრეთის (საყოფაცხოვრებო ეზო და ბაღი), ცენტრალური (საცხოვრებელი შენობები და ეკლესიები) და ჩრდილოეთისა (სასაფლაო).
XIX საუკუნის შუა წლებში ნოვო-ტიხვინის მონასტერი ერთ-ერთი უმსხვილესი გახდა ურალში. შესაბამისად გაიზარდა მონასტრის მეურნეობაც.
1872 წელს მონასტრის მიერ მიღებულ მიწაზე დაიწყეს და 1876 წელს აკურთხეს ხელთუქმნელი ხატის ტაძარი, რომლის ჩრდილოეთი ეგვტერი აკურთხეს დიდმოწამე პარასკევას სახელზე 1878 წლის 11 ივნისს, ხოლო სამრეთისა მიქაელ მთავარანგელოზის სახელზე 1880 წლის 15 ივნისს.
საბჭოთა პერიოდი
მონასტრის დახურვის შემდეგ 1921 წელს ტაძარი კვლავ სამრევლო გახდა. მეურნეობა მთლიანად მოიშალა, ჩამოართვეს მიწა, რომელზეც განათავსეს კოლმეურნეობა. 1922 წელს ტაძრიდან დაიტაცეს ძვირფასი ჭურჭელი, მაგრამ ტაძარი მაინც განაგრძობდა ფუნქციონირებას. საბჭოთა ხელისუფლებამ ტაძარი 1938 წელს დახურა, ხოლო მისი შენობა გადაეცა მაუდ-კამვოლის კომბინატსა და საწყობს. ტაძრის შენობაში გაჩნდა სამი ხანძარი და 1988 წლისთვის იმყოფებოდა ავარიულ მდგომარეობაში.
ტაძრის აღორძინება
ხელმეორედ გახსნის წინ, 1989 წელს იმყოფებოდა ნახევრადდანგრეულ მდგომარეობაში. ხელთუქმნელი ხატის ტაძარი ეკატერინბურგის ტაძრებიდან პირველი იყო, რომელიც დაუბრუნდა მართლმადიდებელ ეკლესიას.
2000 წელს ტურინსკში აღმოაჩინეს ვასილისკ ციმბირელის ცხედარი. იგი გადაიტანეს ხელთუქმნელი ხატის ტაძარში. 2004 წელს ვასილისკ ციმბირელი წმინდანად შერაცხეს.
სქოლიო
რუსეთის კულტურული მემკვიდრეობის ძეგლები სვერდლოვსკის ოლქში
ეკატერინბურგის ეპარქიის ტაძრები
ეკატერინბურგის მართლმადიდებლური ტაძრები
მარია დე ლა პას ესპანელი

მარია დე ლა პას ესპანელი (დ. 23 ივნისი, 1862 — გ. 4 დეკემბერი, 1946) — ბურბონთა დინასტიის წარმომადგენელი. ესპანეთის დედოფალ ისაბელ II-ისა და კადისის ჰერცოგ ფრანსისკო დე ასისის შუათანა ასული. ბავარიის პრინცესა 1883-1946 წლებში როგორც პრინც ლუდვიგ ფერდინანდ ბავარიელის მეუღლე.
ბიოგრაფია
მარია დე ლა პასი დაიბადა 1862 წლის 23 ივნისს მადრიდში. იგი იყო ესპანეთის დედოფალ ისაბელ II-ისა და მისი მეუღლის, კადისის ჰერცოგ ფრანსისკო დე ასის დე ბურბონის შუათანა ასული. მისი ბავშვობისა და მოზარდობის ხანა დრამებითაა სავსე: როდესაც იგი მხოლოდ ექვსი წლის იყო, 1868 წელს დედამისის, ისაბელ II-ის მმართველობა დაამხეს და სამეფო ოჯახი საფრანგეთში გააძევეს, ამას დაერთო ისიც, რომ 1871 წელს მისმა სიძემ საჯაროდ მოიკლა თავი.
1874 წელს ესპანეთში მონარქია აღსდგა და ტახტზე მისი ძმა ალფონსო XII ავიდა, რომელთან ერთადაც მარია დე ლა პასი და მისი დები მშობლიურ ესპანეთში დაბრუნდნენ. 1875 წელს ესპანეთში მისი უფროსი და, ისაბელი ჩავიდა, რომელიც სანამ ალფონსოს შვილი გაუჩნდებოდა ტახტის მემკვიდრედ მოიაზრებოდა.
თავად მარია დე ლა პასი და მისი დები: მარია დელ პილარი და ეულალია, ესპანეთში მხოლოდ 1877 წელს დაბრუნდნენ. მათმა ბედნიერმა ცხოვრებამ სამშობლოში ძალიან ცოტა ხანს გასტანა. 1878 წელს, ქორწინებიდან მალევე ალფონსო XII-ის საყვარელი მეუღლე, 18 წლის დედოფალი მერსედეს ორლეანელი ჭლექით გარდაიცვალა, რაც ალფონსოსთან ერთად ძალიან განიცადა მარია დე ლა პასმაც. სულ ერთ წელიწადში, 1879 წელს გარდაიცვალა მარია დე ლა პასის საყვარელი უფროსი და მარია დელ პილარიც, ასევე 18 წლის ასაკში. ცხადია, ამდენი ახლობლის უეცარმა გარდაცვალებამ საშინლად იმოქმედა მარია დე ლა პასზე, რომელიც ძალიან მელანქოლიური ხასიათის გახდა და რომანტიკული ლექსების წერა დაიწყო.
1883 წლის 2 აპრილს, 18 წლის მარია დე ლა პასი მადრიდში ცოლად შერთეს მის ბიძაშვილ ლუდვიგ ფერდინანდ ბავარიელს, რომელიც ბავარიის მეფე ლუდვიგ I-ის შვილიშვილი იყო. ამის შემდეგ იგი ქმართან ერთად მიუნხენში, ნიმფენბურგის სასახლეში დასახლდა. ბავარიაში გადასახლების შემდეგ მან მთელი თავისი სიცოცხლე თავისი შვილების აღზრდას, ქველმოქმედებასა და პოეზიას მიუძღვნა.
მარია დე ლა პასი გარდაიცვალა 1946 წლის 4 დეკემბერს, 84 წლის ასაკში, ბავარიაში.
შვილები
ფერდინანდი (1884-1958), ცოლად შეირთო თავისი ბიძაშვილი, ესპანეთის მეფე ალფონსო XII-ის ასული მარია ტერეზა ესპანელი, რომელთანაც შეეძინა ოთხი შვილი, მათ შორის მარია დე ლას მერსედესი, რომელიც შემდგომში ცოლად გაჰყვა ირაკლი ბაგრატიონ-მუხრანელს;
ადალბერტი (1886-1970), ცნობილი ისტორიკოსი და დიპლომატი. ცოლად შეირთო გრაფინია ავგუსტა შეეფრიედელი, რომელთანაც ორი ვაჟი შეეძინა;
მარია დელ პილარი (1891-1987), მას მარია დე ლა პასმა სახელი თავისი განსვენებული დის, მარია დელ პილარ ესპანელის პატივსაცემად დაარქვა. შემდგომში მან გათხოვებაზე კატეგორიული უარი განაცხადა და მხატვარი გახდა.
წინაპრები
</center>
ლიტერატურა
María Teresa Álvarez, La infanta Paz de Borbón, La Esfera de los Libros, 2011. ISBN 8499700136
დაბადებული 23 ივნისი
დაბადებული 1862
გარდაცვლილი 4 დეკემბერი
გარდაცვლილი 1946
ბურბონები
ესპანეთის ბურბონები
ესპანეთის ინფანტები
დედოფალ მარია ლუიზას ორდენის კავალრები
Düzqışlaq

Düzqışlaq or Dyuz-Kyshlag or Dyuzkhshlak or Dyuzkyshlak may refer to:
Düzqışlaq, Agstafa, Azerbaijan
Düzqışlaq, Goranboy, Azerbaijan
Düzqışlaq, Shamkir, Azerbaijan
ზვიად კუკავა

ზვიად კუკავა (დ. 28 ოქტომბერი, 1978 , ზუგდიდი) — ქართველი იურისტი, პოლიტიკოსი.
2000 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 2009-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.
რესურსები ინტერნეტში
დაბადებული 28 ოქტომბერი
დაბადებული 1978
საქართველოს VII მოწვევის პარლამენტის წევრები
თბილისის სახელმწიფო უნივერსიტეტის კურსდამთავრებულები
ზუგდიდში დაბადებულები
აქ ცხოვრობენ გუნცაძეები

აქ ცხოვრობენ გუნცაძეები
„აქ ცხოვრობენ გუნცაძეები“ — ქართული სიტკომი კომედიური ჟანრის სერიალი, რომელიც „ფორმულა კრეატივმა“ გადაიღო რუსთავი 2-სთვის. სერიალი ეფუძნება რუსულ სერიალ „Счастливы вместе“ (ქართულად: ერთად ბედნიერად).
სიუჟეტი და გმირები
ეს არის ორი ოჯახის მეზობლების მხიარული ცხოვრების შესახებ, გოგა და ლიკა გუნცაძეები არიან ერთ-ერთი წყვილი რომელიც ახალგადმოსულ წყვილს ეპატიჟება მათთან სახლში, ნინოსა და დათუნა სიხარულიძეებს, ნინო მესაკუთრეა და თავის ქმარს დათუნას ყოველთვის აკონტროლებს, დათუნა მორიდებული და ცოლის დამჯერი ქმარია. გოგა გუნცაძე ფეხსაცმლის მაღაზიაში მუშაობს, ლიკა კი დიასახლისია მათი შვილები გუკა და გვანცა გუნცაძეები ყოველთვის ჩხუბობენ, გვანცა თინეიჯერია და შეყვარებული ჰყავს, გუკას კიდევ ფეხბურთი უყვარს.
გადაღება
სერიალის გადაღება მიმდინარეობდა პავილიონში, ფორმულა კრეატივი სპეციალურად სერიალისთვის ამზადებდა დეკორაციას, სამ სხვადასხვა ლოკაციაში: გუნცაძეების სახლი, სიხარულიძეების სახლი, მაღაზია ასევე ემატებოდა სხვადასხვა ლოკაციები სცენარის მიხედვით მაგალითად საათების მაღაზია.
როლებში
ხვიჩა მაღლაკელიძე - გოგა გუნცაძე
ცისია მეტრეველი - ლიკა გუნცაძე
ვაჟიკო გოგუა - გუკა გუნცაძე
მარიამ ნადირაძე - გვანცა გუნცაძე
გვანცა კანდელაკი - ნინო სიხარულიძე
როლანდ ოქროპირიძე - დათუნა სიხარულიძე
ეპიზოდურ როლებში
ტატო ჩახუნაშვილი - კოტე
მაია ლომიძე - კლიენტი მაღაზიაში
ნათია კვაშალი - კლიენტი მაღაზიაში
დალი სავანცი
ეკა მჟავანაძე
რესურსები ინტერნეტში
აქ ცხოვრობენ გუნცაძეები ყველა სერია
2010 წლის ქართული ტელესერიალები
ცენტრალური აფრიკის რესპუბლიკა 2008 წლის ზაფხულის ოლიმპიურ თამაშებზე

ცენტრალური აფრიკის რესპუბლიკა 2008 წლის ზაფხულის ოლიმპიურ თამაშებზე
ცენტრალური აფრიკის რესპუბლიკამ ზაფხულის ოლიმპიურ თამაშებზე მერვედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 2008 წლის ზაფხულის ოლიმპიურ თამაშებზე
ცენტრალური აფრიკის რესპუბლიკა ზაფხულის ოლიმპიურ თამაშებზე
აფრიკის ქვეყნები ზაფხულის ოლიმპიურ თამაშებზე
დოუ

დოუ — უღელტეხილი საქართველოში, აფხაზეთის ავტონომიურ რესპუბლიკაში, სოხუმის მუნიციპალიტეტში. მდებარეობს ბზიფის ქედზე. სიმაღლე 1390 მ. აგებულია იურული კირქვებით. მდინარე დასავლეთის გუმისთის ხეობას აკავშირებს მდინარე ბზიფის ხეობის (სოფლების რეშევიესა და ბითაგას გავლით) ფსხუს ქვაბულთან.
ლიტერატურა
აფხაზეთის ავტონომიური რესპუბლიკის უღელტეხილები
აფხაზეთის კავკასიონის უღელტეხილები
Minor Earth Major Sky

Minor Earth Major Sky
Minor Earth | Major Sky (სტილიზებული, როგორც Minor Earth | Major Sky) — ნორვეგიული პოპ-ჯგუფ A-ha-ს მეექვსე სტუდიური ალბომი. იგი გამოვიდა 2000 წელს. დისკი გაიყიდა 2 მილიონი ასლის ოდენობით. მასში შეტანილია სინგლების სახით გამოცემული Minor Earth Major Sky, Summer Moved On და Velvet.
სიმღერების სია
შენიშვნები
თანაპროდიუსერი
რემიქსის ავტორი
რესურსები ინტერნეტში
ინფორმაცია ალბომის შესახებ
სქოლიო
A-ha-ს ალბომები
2000 წლის ალბომები
Warner Music Group-ის ალბომები
პერნიკის თემი

პერნიკის თემი — თემი დასავლეთ ბულგარეთში. შედის პერნიკის ოლქის შემადგენლობაში. თემის მოსახლეობაა 94 833 ადამიანი, ხოლო ფართობი შეადგენს 477.4 კმ²-ს. მოიცავს 24 დასახლებულ პუნქტს. ადმინისტრაციული ცენტრია ქალაქი პერნიკი.
იხილეთ აგრეთვე
პერნიკის ოლქი
ბულგარეთის ადმინისტრაციული დაყოფა
რესურსები ინტერნეტში
ოფიციალური საიტი
პერნიკის ოლქის თემები
ბულგარეთის თემები
რემანსუ

რემანსუ — მუნიციპალიტეტი ბრაზილიაში, ბაიას შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება ვალი-სან-ფრანსისკუ-და-ბაიას მეზორეგიონს.
2010 წლის მონაცემებით, მოსახლეობა 38.957 ადამიანს შეადგენდა. ფართობი 4 693.505 კმ²-ია. მოსახლეობის სიმჭიდროვე 0.01 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები
არცხელი

არცხელი — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, მულახის თემში (სოფლები: არცხელი, ზარდლაში, ლახირი, მაჯვდიერი, მურშკელი, ჟაბეში, ჟამუში, ღვებრა, ჩვაბიანი, ცალდაში, ჭოლაში). მდებარეობს მდინარე მულხრის (ენგურის შენაკადი) მარჯვენა ნაპირზე, ზღვის დონიდან 1550 მ, მესტიიდან 32 კმ.
ისტორია
2011-2018 წლების არქეოლოგიური კვლევა-ძიების შედეგად სოფელ არცხელის ტერიტორიაზე აღმოჩენილია ანტიკური ხანის მინის საწარმოს ნაშთები.
დემოგრაფია
2014 წლის აღწერის მონაცემებით სოფელში ცხოვრობს 65 ადამიანი.
ლიტერატურა
სქოლიო
მესტიის მუნიციპალიტეტის სოფლები
ატლანტიკის დივიზიონი (NBA)

ატლანტიკის დივიზიონი (NBA)
ატლანტიკის დივიზიონი — ერთ-ერთი იმ სამი დივიზიონიდან, რომელიც ეკუთვნის აღმოსავლეთ კონფერენციას - NBA-ს. დივიზიონში ხუთი გუნდია: ბოსტონ სელტიქსი, ნიუ-ჯერსი ნეტსი, ნიუ-იორკ ნიქსი, ფილადელფია სიქსერსი და ტორონტო რეპტორსი, რომელიც ასევე აღმოსავლეთ სანაპიროზე მდებარეობენ ამერიკის შეერთებულ შტატებში
ახლანდელი მდგომარეობა
ბოლოს განახლდა: 29 მაისი
y - მოიგო დივიზიონი
x - გავიდა პლეი-ოფში
გუნდები
ყოფილი გუნდები
შენიშვნა: — - აღნიშნავს გუნდის გაფართოებას;
დივიზიონის ჩემპიონები
ტიტულები
სეზონის შედეგები
მეტოქეობა
ბოსტონ სელტიქსი - ფილადელფია სიქსერსი
სელტიკ - სიქსერსის მეტოქეობა არის ბოსტონ სელტიქსა და ფილადელფია სევენთი სიქსერსს შორის. ეს ორი გუნდი NBA პლეიოფში ყველაზე მეტჯერ - 18-ჯერ არიან შეხვედრილები ერთმანეთს, საიდანაც 11-ჯერ ბოსტონელებმა მოახერხეს გამარჯვება. ეს მეტოქეობა აღიარებულია NBA-ში როგორც ერთ-ერთი ყველაზე დიდი დაპირისპირება, რა თქმა უნდა სელტიქსის და ლეიკერსის შემდეგ.
ბოსტონ სელტიქსი - ნიუ-იორკ ნიქსი
ეს არის მხოლოდ ის ორი გუნდი, რომელიც შემორჩენილია 1946 წლიდან. მესამე გუნდი კი იყო ახლანდელი გოლდეს სტეიტ ვორიორი, რომელიც მაშინ ფილადელფიაში მდებარეობდა და ასევე დიდი მეტოქეობა ჰქონდა ორივე გუნდთან, მაგრამ მეტოქეობა ნელ-ნელა მინელდა მას შემდეგ, რაც ვორიორსი დასავლეთში გადაბარგდა.
მეტოქეობა ასევე დიდი არა მხოლოდ სელტიქსა და ნიქსს შორის, არამედ ნიუ-იორკ იანკის და ბოსტოტ რედ სოქსის შორის, რომლებიც ბეისბოლის გუნდები არიან. რადგან ქალაქები მხოლოდ 3 საათის მანქანით სავალზე არიან ერთმანეთისგან, ქალაქებს ასევე მესამე გუნდებიც ჰყავთ მეტოქეობაში - ნიუ-იორკ ჯეტსი და ნიუ-ინგლენდ პეტრიოტსი, რომელიც ამერიკულ ფეხბურთში მონაწილეობენ.
ნიუ-ჯერსი ნეტსი - ნიუ-იორკ ნიქსი
ნიუ-იორკ ნიქსი - ფილადელფია სიქსერსი
მეტოქეობა დაიწყო მაშინ, როდესაც ვორიორსი მდებარეობდა ჯერ კიდევ ფილადელფიაში, სადაც ასევე ორ ქალაქში დიდი მეტოქეობა იყო თუნდაც მთავარი ბეისბოლის ლიგაში, სადაც ფილადელფია ფილისს და ნიუ-იორკ მეტსს შორის ერთ-ერთი მძაფრი დაპირისპირება იყო, ასევე ნიუ-იორკ ჯაიანთსი და ფილადელფია იგლსი ამერიკულ ფეხბურთში, ასევე ნიუ-იორკ რეინჯერსი და ფილადელფია ფლაიერსი ნაციონალურ ჰოკეის ლიგაში.
აღნიშვნა
1998-1999 წლის NBA ლოკაუტის გამო, სეზონი დაიწყო მხოლოდ 1999 წლის 5 თებერვლიდან, რის გამოც 29 გუნდმა, შემცირებული თამაშების გრაფიკით ჩაატარა მატჩი.
რესურსები ინტერნეტში
NBA.com
ნაციონალური საკალათბურთო ასოციაციის დივიზიონები
Vollenhovia irenea

Vollenhovia irenea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Vollenhovia-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ზომბილენდი

ზომბილენდი
„ზომბილენდი“ — 2009 წლის საშინელებათა ჟანრის კომედია. პრემიერა გაიმართა 2009 წლის 2 ოქტომბერს ფილმის რეჟისორია რუბენ ფლეიშერი.
სიუჟეტი
მას შემდეგ, რაც აშშ-ში ზომბის ვირუსი გავრცელდა, გადარჩა მცირერიცხოვანი გუნდი რომელიც მოგზაურობს ქალაქიდან ქალაქში რათა ზომბებს გაექცნენ. ერთ-ერთი გადარჩენილთა შორის თინეიჯერი ბიჭია, რომელიც კოლუმბუსში მიემგზავრება სადაც მისი მშობლები ცხოვრობდნენ. იმისათვის, რომ გადარჩეს მან შეიმუშავა წესთა სისტემა რომელსაც მთელი ფილმის განმავლობაში იცავს. ერთხელაც გზაზე ის შეხვდება სხვა გადარჩენილ მოგზაურს, რომელსაც ზომბთა სხვადასხვა სადისტური ხერხით დახოცვა უყვარს. ის ტალაჰასში მიემართება ამიტომ ბიჭის გაყოლებასაც გადაწყვეტს. მარტოობაში ისინი ვერავის ენდობიან, ამიტომ ერთმანეთს იმ ქალაქების სახელებს ეძახიან საითაც მიემართებიან. კოლუმბუსს და ტალაჰასს ბევრი სურთულის გადალახვა მოუწევთ ერთად, მათ შორისაა ორი ცბიერი და (უიჩიტა და ლიტლ როკი) რომლებმაც რამდენიმეჯერ გააცურეს ბიჭები.
როლებში
ჯესი აიზენბერგი — კოლუმბუსი
ვუდი ჰარელსონი — ტალაჰასი
ემა სტოუნი — უიჩიტა
ებიგეილ ბრესლინი — ლიტლ-როკი
ემბერ ჰერდი — 406, კოლუმბუსის მეზობელი
ბილ მარი — თამაშობს თავის თავს
კოლუმბუსის წესთა სისტემა
იყავი ფორმაში
საკონტროლო გასროლა
ფრთხილად ტუალეტებში
უსაფრთხოების ღვედი
მფრინავი რკინის ტაფა
იცხოვრე მარტივად
იშოვე მაგარი წყვილი
პირსახოცი
ბოულინგის ბურთი
არ ისურვო, იყო გმირი (ფილმის ბოლოს იცვლება „იყავი გმირი“-თ)
ერიდე სტრიპტიზ-კლუბებს
თუკი ეჭვი გეპარება, გვერდის ასავლელი გზა იპოვე.
შეამოწმე უკანა სავარძელი
შვეიცარიული საბრძოლო დანა
ჰიგიენა
საინტერესო ფაქტები
ფილმის ყველა პერსონაჟს ამერიკის ქალაქების საპატივსაცემულო სახელები ჰქვია: კოლუმბუსი (კოლუმბუსი), ტალაჰასი (ტალაჰასი), უიჩიტა (უიჩიტა) და ლიტლ როკი (ლიტლ-როკი).
ბილ მარის და ვუდი ჰარელსონს ერთად უკვე ჰქონდათ ნათამაშები სხვა ფილმში.
როდესაც ფილმში ტალაჰასი და ბილ მარი მარიხუანით დაბოლდებიან ისინი ცდილობენ დაიჭირონ წარმოსახვითი მოჩვენება და ერთმანეთს მიმართავენ სახელებით: რეი და პიტი. ასე ეწოდება ფილმის „მოჩვენებებზე მონადირეების“ მთავარ გმირებს, რომელშიც ბილ მარიმ პიტის როლი შეასრულა.
ფილმის თითქმის ბოლო მომენტში უიჩიტა კოლუმბუსს თავის ნამდვილ სახელს ეუბნება - კრისტა.
რესურსები ინტერნეტში
სქოლიო
2009 წლის ფილმები
საშინელებათა ფილმები
კომედიური ფილმები
ამერიკული ფილმები
ინგლისურენოვანი ფილმები
პუნტა-ლაურელი

პუნტა-ლაურელი — ქალაქი პანამაში, ბოკას-დელ-ტოროს პროვინციაში. 2010 წლის მონაცემებით, მოსახლეობა 1 730 ადამიანს შეადგენდა.
იხილეთ აგრეთვე
პანამის ქალაქების სია
რესურსები ინტერნეტში
Población en la República por sexo, según provincia, comarca, distrito y corregimiento Censos de 1990 a 2010. Instituto Nacional de Estadística y Censo (INEC). Consultado el 7 de enero de 2014.
პანამის ქალაქები
ბოკას-დელ-ტოროს პროვინციის დასახლებული პუნქტები
ჯუმბერ შარიქაძე

ჯუმბერ შარიქაძე (დ. 5 სექტემბერი, 1939, ზესტაფონი) — ქართველი ინჟინერი.
ბიოგრაფია
1965 წელს დაამთავრა ქალაქ ოდესის საინჟინრო-სამშენებლო ინსტიტუტის სამრეწველო-სამშენებლო ინსტიტუტის სამრეწველო და სამოქალაქო მშენებლობის ფაკულტეტი.
1965-1968 წლებში მუშაობდა სამშენებლო ტრესტ „პრიბელხაშუსტროიში“ („ბალხაშპირეთმშენში“) მშენებელ ოსტატად, სამუშაოთა მწარმოებლად, უფროს სამუშაოთა მწარმოებლად. 1968 წელს გადაიყვანეს სსრ კავშირის სატრანსპორტო მშენებლობის სამინისტროს სამშენებლო-სამონტაჟო ტრესტ „ყაზტრანსმშენის“ მოძრავ-მექანიზებული კოლონის მთავარ ინჟინრად. კოლონის უფროსად, სადაც მუშაობდა 1973 წლამდე. 1973 წელს დაბრუნდა საქართველოში და მუშაობა დაიწყო თბილისის საქალაქო საბჭოს აღმასკომის სამშენებლო-სარემონტო ტრესტის მთავარ ინჟინრად. 1977-1981 წლებში მუშაობდა საქართველოს მშენებლობის სამინისტროს სამშენებლო გაერთიანება „მთავართბილმშენის“ N1 სახლმშენებელი კომბინატის მთავარ ინჟინრად. 1981 წელს გადაიყვანეს თბილისის საქალაქო საბჭოს აღმასკომის სამშენებლო ტრესტ „ინჟმშენის“ N3 სამშენებლო სამმართველოს მთავარ ინჟინრად, სადაც მუშაობდა 1986 წლამდე. 1986-2004 წლებში მუშაობდა თბილისის საალაქო საბჭოს აღმასკომის საბინაო სამმართველოს სამშენებლო-სარემონტო სამმართველოს უფროსად. 2004-2014 წლებში მუშაობდა სამშენებლო კომპანია „გეიმის“ მენეჯერად. მისი მონაწილეობითა და ხელმძღვანელობით აშენებულ იქნა მრავალი სამრეწველო და სამოქალაქო დანიშნულების ობიექტი ქალაქ ბალხაშში, სატრანსპორტო დანიშნულების რთული საინჟინრო ნაგებობები. მნიშვნელოვანი წვლილი აქვს შეტანილი ქალაქ თბილისის ბინათმშენებლობის სფეროსა და საქალაქო ინფრასტრუქტურის განვითარების საქმეში. მიღებული აქვს სხვადასხვა სახელმწიფო ჯილდოები და საპატიო სიგელები.
ლიტერატურაა
საქართველოს არქიტექტორთა და მშენებელთა ენციკლოპედია, თბ., 2017, გვ. 609-610
რესურსები ინტერნეტში
დაბადებული 5 სექტემბერი
დაბადებული 1939
ქართველი ინჟინრები
სიტრა

სიტრა — ძველი ეგვიპტის დედოფალი მეცხრამეტე დინასტიიდან, ახალი სამეფოს პერიოდის დროს. სიტრა ეგვიპტის ფარაონის რამსეს I-ის მეუღლე და სეთი I-ის დედა იყო.
რესურსები ინტერნეტში
ეგვიპტის მეცხრამეტე დინასტია
ძველი ეგვიპტის დედოფლები
ეგვიპტის მეცხრამეტე დინასტიის დედოფლები
გიდანის ნახევარკუნძული

გიდანის ნახევარკუნძული — ნახევარკუნძული დასავლეთ ციმბირის ვაკის ჩრდილოეთ ნაწილში, დასავლეთით ტაზისა და ობის ყურეებსა და აღმოსავლეთით ენისეის ყურის (კარის ზღვა) შორის. სიგრძე 400 კილომეტრი, სიგანე 400 კილომეტრი. ზედაპირი ბორცვიანი ვაკეა. აგებულია ზღვიური და ანთროპოგენური მყინვარული ნალექებით. ჰავა მკაცრია. გაბატონებულია ხავსმღიერიანი და ბუჩქოვანი ტუნდრა, სამხრეთით ტყეტუნდრის მეჩხერი ტყეები. განვითარებულია მეირმეობა, ნადირობა, თევზჭერა. ნახევარკუნძულზე მოიპოვებენ ბუნებრივ აირს.
ლიტერატურა
აზიის ნახევარკუნძულები
რუსეთის ნახევარკუნძულები
სილვერსტოუნის წრე

სილვერსტოუნის წრე
''
სილვერსტოუნის წრე — ბრიტანული ავტოსპორტის ავტოდრომი რომელიც მდებარეობს სილვერსტოუნში, ნორტჰემპტონშირის ქაუნთში, ინგლისში. იგი მდებარეობს ნორტჰემპტონშირისა და ბუკინგემშირის საზღვარზე, ხოლო მთავარი შესასვლელი ბუკინგემშირის მხარეს აქვს. სილვერსტოუნის წრესთან ახლოს მდებარე დიდი ქალაქებია ნორტჰემპტონი და მილტონ-კინსი.
რესურსები ინტერნეტში
სილვერსტოუნის წრე
ფორმულა ერთის სარბოლო წრეები
სილვერსტოუნის წრე Google Maps-ში
ბრიტანეთის გრან-პრი
ფორმულა 1-ის სარბოლო წრეები
ბლას ანტონიო საენსი

ბლას ანტონიო საენსი
მანუელ ბლას ანტონიო საენსი (ესპ. Manuel Antonio Blas Sáenz) — ნიკარაგუის მე-18 უმაღლესი დირექტორი 1845 წლის 20 იანვრიდან 4 აპრილამდე. იგი გაპრეზიდენტებიდან მეოთხე დღეს, 24 იანვარს დევნილ უმაღლეს დირექტორად იქცა ქვეყანაში შექმნილი არეულობის გამო.
ნიკარაგუის პრეზიდენტები
Şıxlı, Goychay

Şıxlı, Goychay
Şıxlı (also, Shekili) is a village in the Goychay Rayon of Azerbaijan. The villages forms part of the municipality of Mallı-Şıxlı.
References
Populated places in Goychay District
ლა-უნიონის პროვინცია (პერუ)

ლა-უნიონის პროვინცია (პერუ)
ლა-უნიონის პროვინცია — პროვინცია პერუში, არეკიპის რეგიონში. პროვინციის დედაქალაქია კოტაჰუასი. პროვინციის ფართობი შეადგენს 4 746,4 კმ²-ს, მოსახლეობა — 15 662 ადამიანს.
პროვინცია იყოფა თერთმეტ რაიონად.
იხილეთ აგრეთვე
პერუს პროვინციები
რესურსები ინტერნეტში
Sitio de la Municipalidad Provincial de Cotahuasi
INEI Perú
El Portal de Cotahuasi
არეკიპის რეგიონის პროვინციები
კადრეტე

კადრეტე — ქალაქი და მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის სარაგოსის კომარკის შემადგენლობაში. ფართობი — 11,856611 კმ². მოსახლეობა — 4235 კაცი (2020 წ.).
იხილეთ აგრეთვე
სარაგოსის მუნიციპალიტეტები
რესურსები ინტერნეტში
კადრეტეს მუნიციპალიტეტის ოფიციალური საიტი
Gran Enciclopedia Aragonesa - კადრეტე
სქოლიო
სარაგოსის მუნიციპალიტეტები
სარაგოსის ქალაქები
Paradise Lost (ჯგუფი)

Paradise Lost (ჯგუფი)
Paradise Lost — ინგლისური გოთური მეტალ ჯგუფი დასავლეთ იორკშირიდან. ჩამოყალიბდა 1988 წელს ვოკალისტ ნიკ ჰოლმსის, გიტარისტ გრეგ მაკინტოშის, ბას გიტარისტ სტივ ედმონსონის და რითმ-გიტარისტ აარონ აედის მიერ. ოთხივე მუსიკოსი დაარსების დღიდან ჯგუფის შეუცვლელი წევრია, მათ ემატებიან მხოლოდ დრამერები, 2016 წლიდან ჯგუფის დრამერია ვალტერი ვაირინენი.
ჯგუფი არის დეზ-დუმის ჟანრის პიონერი, თუმცა, არსებობის მანძილზე უამრავ ერთმანეთისგან განსხვავებულ ჟანრში მოღვაწეობდა, მათ შორის გოთურ როკში და ალტერნატიულ მეტალში, მაგრამ ჯგუფის ოქროს ხანად გოთური მეტალის ჟანრში მოღვაწეობის პერიოდი ითვლება
ჯგუფის 2020 წლის ალბომმა Obsidian მე-2 პოზიცია დაიკავა გერმანულ და ფინურ ჩარტებში.
დისკოგრაფია
სტუდიური ალბომები
Lost Paradise (1990)
Gothic (1991)
Shades of God (1992)
Icon (1993)
Draconian Times (1995)
One Second (1997)
Host (1999)
Believe in Nothing (2001)
Symbol of Life (2002)
Paradise Lost (2005)
In Requiem (2007)
Faith Divides Us – Death Unites Us (2009)
Tragic Idol (2012)
The Plague Within (2015)
Medusa (2017)
Obsidian (2020)
რესურსები ინტერნეტში
სქოლიო
ელექტრონული როკ მუსიკალური ჯგუფები
ინგლისური დეზ-მეტალ ჯგუფები
1988 წელს ჩამოყალიბებული ჯგუფები
მიგდალ-ჰაემეკი

მიგდალ-ჰაემეკი (ებრ. מִגְדַּל הָעֶמֶק‎, არაბ.مجدال هاعيميك) — ქალაქი ისრაელში, ჩრდილოეთის რაიონში. მოსახლეობის რაოდენობა 2007 წელს 24.800 კაცი იყო. მდებარეობს ნაზარეთიდან სამხრეთ-აღმოსავლეთით რამდენიმე კილომეტრში.
ისრაელის სახელმწიფოს შექმნიდან მიგდალი დაარსებულია, როგორც განვითარების ქალაქი. დასახლების სახელი დაკავშირებულია ისრაელის ველის ჩრდილოეთით მდებარეობასთან.
ისრაელის ქალაქები
Swings Both Ways

Swings Both Ways — რობი უილიამსის მეათე სტუდიური ალბომი. იგი გამოიცა 2013 წლის 15 ნოემბერს. დისკი არის უილიამსის რიგით მეორე სვინგის ჟანრის ალბომი 2001 წლის Swing When You're Winning-ის შემდეგ.
სიმღერების სია
ყოველკვირეული ჩარტები
წლის საბოლოო ჩარტები
სქოლიო
2013 წლის ალბომები
რობი უილიამსის ალბომები
Island Records-ის ალბომები
Universal Records-ის ალბომები
ალბომები გაი ჩემბერსის პროდიუსერობით
ეკატერინე ჭავჭავაძე

ეკატერინე ჭავჭავაძე (დ. 19 მარტი, 1816 ― გ. 13 აგვისტო, 1882) — სამეგრელოს სამთავროს უკანასკნელი დედოფალი; ალექსანდრე ჭავჭავაძის ასული. 1839 წელს ცოლად გაჰყვა სამეგრელოს მთავრის მემკვიდრეს დავით ლევანის ძე დადიანს. აქტიურად მონაწილეობდა სამთავროს მართვა-გამგეობაში. 1853 წელს, მეუღლის გარდაცვალების შემდეგ, მემკვიდრის, ნიკოს სრულწლოვანებამდე, რუსეთის იმპერატორმა ეკატერინე დადიანი რეგენტად დაამტკიცა.
ყირიმის ომის დროს (1853-1856), როდესაც სამეგრელოს დიდი ნაწილი ოსმალებმა დაიკავეს, ოსმალთა სარდალმა ომარ-ფაშამ სცადა ლეჩხუმში, მურის ციხეში გახიზნულ სამეგრელოს დედოფალთან შეთანხმება და სთავაზობდა მას სამეგრელოს მმართველობას. მაგრამ ეკატერინე დადიანი რუსეთის ერთგული დარჩა, შეუდგა სახალხო თავდაცვის ოგრანიზებას და პირადად მონაწილეობდა მტრის რაზმებზე თავდასხმაში. 1856 წელს ეკატერინე დადიანი მიიწვიეს ალექსანდრე II-ის მეფედ კურთხევის ცერემონიაზე; პეტერბურგში იგი დიდი პატივით მიიღეს, მიანიჭეს „სტატს დამის“ წოდება და წმ. გიორგის მედლით დააჯილდოეს.
1857 წელს სამეგრელოში გლეხთა აჯანყებამ იფეთქა. ეკატერინე დადიანმა დახმარებისათვის რუსეთის ხელისუფლებას მიმართა, იგი გლეხთა სასტიკად დასჯას თხოულობდა, მთავრობამ ეს მომენტი სამეგრელოს სამთავროს გაუქმებისათვის გამოიყენა და აჯანყების მიზეზად მმართველობის უვარგისობა ჩათვალა. 1857 წლის 26 სექტემბერს სამეგრელოს „დროებით“ მმართველად გენერალი ნ. კოლუბიაკინი დაინიშნა. ეს ფაქტობრივად სამეგრელოს ავტონომიის გაუქმება იყო. სიცოცხლის უკანასკნელი წლები ეკატერინე დადიანმა სამეგრელოში გაატარა. დაკრძალულია მარტვილის ტაძარში. ეკატერინე დადიანმა შემოუნახა შთამომავლობას ნიკოლოზ ბარათაშვილის ლექსებისა და პოემა „ბედი ქართლისას“ ხელნაწერი რვეული.
ლიტერატურა
დუმბაძე მ., დასავლეთ საქართველო XIX საუკუნის პირველ ნახევარში, თბ., 1957;
მაკალათია ს., სამეგრელოს ისტორია და ეთნოგრაფია, თბ., 1941;
მეუნარგია ი., სამეგრელოს სამთავროს უკანასკნელი პერიოდი და დავით დადიანი, თბ., 1939;
მისივე, ქართველი მწერლები, ს. ცაიშვილის გამოც., ტ. 2, თბ., 1957;
საქართველოს ისტორიის ნარკვევები, ტ. 5, თბ., 1970;
რესურსები ინტერნეტში
ეკატერინე ჭავჭავაძე (1816-1882)
სამეგრელოს (ოდიშის) სამთავრო
დაბადებული 19 მარტი
დაბადებული 1816
გარდაცვლილი 13 აგვისტო
გარდაცვლილი 1882
თელავის მუნიციპალიტეტში დაბადებულები
ე